पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना कर्फ्यू के दौरान किराना सामान की होम डिलिवरी से करना है लेकिन इसके बावजूद किराना दुकान संचालक इसका पालन नहीं करते हुए दुकान से ही सामान बेच रहे हैं। मंगलवार को नियमों का उल्लंघन करने पर बहादरपुर रोड स्थित एक किराना दुकान को सील कर दिया गया। लालबाग थाना पुलिस को बहादरपुर रोड पर लक्ष्मी सुपर शॉप की शिकायत मिली थी। पता चला था कि यहां जरूरत से ज्यादा कर्मचारी दुकान में काम कर रहे हैं और ग्राहकों को पिछले गेट से सामान बेचा जा रहा है। इसके बाद एसआई अजयसिंह जांच के लिए यहां पहुंचे। दुकान के भीतर जाकर देखा तो यहां एक दर्जन कर्मचारी मौजूद थे।
कुछ ग्राहकों को सामान पैक कर दिया जा रहा था। पुलिस ने इनसे बिल जब्त किए। नायब तहसीलदार पलकेश परमार को सूचना देकर मौके पर बुलाया गया। जांच के बाद पंचनामा बनाया और दुकान को सील कर दिया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn